Մադոննա։ Ես ուզում եմ ձեզ պատմել իմ գաղտնիքները (ֆիլմ)

«Մադոննա։ Ես ուզում եմ ձեզ պատմել իմ գաղտնիքները» (), ամերիկյան վավերագրական ֆիլմ, որը պատմում է երգչուհի Մադոննայի կյանքի մասին 2004 թվականին Re-Invention World Tour համաշխարհային շրջագայության ժամանակ։ Պրեմիերան տեղի է ունեցել 2005 թվականի հոկտեմբերի 21-ին MTV ալիքով։ Ֆիլմը թողարկվել Է Warner Bros. ընկերության կողմից Records-ի CD+DVD ձևաչափով 2006 թվականի հունիսի 20-ին։ CD ալբոմը ներառում էր առավել վառ ներկայացումներ, որոնք ձայնագրվել էին Փարիզի շրջագայության ընթացքում, DVD-ն ներառում էր վավերագրական ֆիլմ և լրացուցիչ նյութեր։ Ընդհանուր առմամբ վաճառվել է ալբոմի ավելի քան 1 մլն օրինակ, նա նաև արժանացել է «Գրեմմի» մրցանակին 2007-ին «Լավագույն երկարատև երաժշտական տեսահոլովակ» անվանակարգում։

Ստեղծման պատմություն 
Վավերագրական ֆիլմը նկարահանվել է Մադոննայի Re-Invention World Tour համաշխարհային շրջագայության հիման վրա, որի ընթացքում նա այցելել է Հյուսիսային Ամերիկա և Եվրոպա, որը շարունակվել է 2004 թվականի մայիսի 24-ից մինչև սեպտեմբերի 14-ը։
Ֆիլմի ռեժիսորը Յոնաս Ակերլունդն էր, որի նախորդ աշխատանքները ներառում էին երաժշտական տեսահոլովակներ, գովազդային հոլովակներ, ինչպես նաև «Բարձրագույն օդաչու» ֆիլմը։
Ֆիլմը կարող է դիտվել որպես «Truth or Dare» ֆիլմի շարունակություն, որը նաև հայտնի է որպես «Անկողնում Մադոննայի հետ»։ Այն թողարկվել է տասնչորս տարի առաջ 1991 թվականին։
Երկու ժապավեններում էլ երգչուհու կուլիսային կյանքը նկարահանվել է սև-սպիտակ երանգներով, մինչդեռ կենդանի կատարումները նկարահանվել են գույնով։ Ֆիլմի ոչ առևտրային պրեմիերան տեղի է ունեցել MTV հեռուստաալիքում 2005 թվականի հոկտեմբերի 21-ին ԱՄՆ-ում,որը բաց վաճառքի չի հանվել մինչև 2006 թվականի հունիսի 20-ը։ Սկզբում նկարն ուներ The Re-Invented Process անվանումը՝ նշելով շրջագայության անվանումը, ինչպես նաև Սթիվեն Քլայնի և X-STaTIC PRO=CeSS ցուցահանդեսի հետ համագործակցությունը։ 
Ֆիլմի բացման թիթրերում օգտագործվել են ցուցահանդեսի նկարներ։

Վավերագրական ֆիլմ 
Վավերագրական ֆիլմը սկսվում է տեղի ունեցած իրադարձություններից մինչև շրջագայության սկիզբը, ինչպիսիք են պարողների ընտրությունը, փորձերը և պրեմիերան, և շարունակում է պատմել Մադոննայի կյանքի մասին ընդհուպ մինչև շրջագայության եզրափակիչ փուլը։ Ֆիլմը նաև ցույց է տալիս կյանքը շրջագայություններց հետո, մասնավորապես 2004 թվականի վերջին Մադոննայի այցը Իսրայել։

Կինոժապավենը ստացել է քննադատների խառը արձագանքներ։ Մասնավորապես, Rolling Stone ամսագրից Բարրի Ուոլթերսը նկատել է, որ «չկա դիվային այն գայթակղիչ հմայքը, որը եղել է «Truth or Dare» ֆիլմում։ Փոխարենը, Մադոննան պայքարում է ավելի անկեղծ և ավելի քիչ վստահ լինել կադրում»։
The Observer թերթից Քեթրին Ֆլեթը նշում է, թե որքան ապշեցուցիչ է դիտարկել Մադոննայի բնավորության այն հուզական սահմանը, որը կիսում է իր «աշխատանքային առօրյան՝ որպես Madonna Inc-ի ղեկավար» և «Գայ Ռիչիի հետ նրա հարաբերությունների մեջ հայտնության այդ փոքրիկ ակնարկները, որոնցում նա երբեմն իրեն այնքան աղջիկ ու մի փոքր անվստահ է ցույց տալիս, ինչպես մենք բոլորս»։
Ֆիլմը թողարկվել է CD+DVD ձևաչափով և պարունակում է համերգային ալբոմ և վավերագրական ֆիլմ։ Թողարկումը կայացել է 2006 թվականի հունիսի 20-ին Warner Bros. ընկերությունների կողմից։ Records և Warner Music Vision. Ռուսաստանում ֆիլմը ցուցադրվել է հեռուստատեսության Առաջին ալիքի կողմից 2008 թվականի օգոստոսի 16-ին՝ երգչուհու 50-ամյակի օրը։

Ծանոթագրություններ 

Ամերիկյան վավերագրական ֆիլմեր